﻿ CALITATEA VIEŢII ETICA MUNCII ÎN TRANZIŢIE MIHNEA PREOTESI MUNCA ŞI REPREZENTAREA EI SOCIALĂ. REPERE ISTORICE ALE EVOLUŢIEI ETICII MUNCII Reprezentarea socială a muncii a fost modelată în istorie de mai mulţi factori, fiecare dintre aceştia având importanţa sa, în relaţie cu contextul cultural (în sens larg) al fiecărei epoci. În antichitatea greacă sau romană, omul liber se consacra, în general, artelor, sporturilor şi activităţii politice, lăsând munca pe seama sclavilor. Munca fizică era dispreţuită şi considerată a fi o suferinţă şi chiar o tortură – de altfel, originea cuvântului travail (muncă, în limba franceză) se află în latinescul tripalium, care desemna un instrument de tortură. De altfel, şi în ceea ce priveşte cuvântul românesc „muncă”, cuvânt de origine slavă (sl. monka), între accepţiunile sale, găsim (DEX, 1998, p. 661) şi pe acelea de tortură, durere, suferinţă, chin. În evul mediu catolic, munca dobândeşte noi valenţe instrumentale, fiind considerată pedeapsa prin care omul îşi poate ispăşi „păcatul originar”. Pe de altă parte, pentru cei bogaţi, Biserica acceptă varianta „cumpărării” ispăşirii păcatelor prin acţiuni filantropice, aceştia, conform interpretării date de Toma din Aquino respectivului percept biblic, nefiind supuşi prescripţiei necesităţii de a munci, prescripţie valabilă doar pentru cei care sunt obligaţi să muncească pentru a-şi asigura cele necesare traiului. Reforma dezvoltă o altă etică a muncii. Doctrina protestantă, mai cu seamă în varianta sa puritană, argumentează credincioşilor faptul că munca este singura apărare împotriva tentaţiilor, a îndoielilor. Credinciosul trebuie să folosească fiecare clipă din viaţa sa pentru a servi gloria lui Dumnezeu şi pentru a dobândi încrederea asupra alegerii sale. Etica protestantă glorifică, sporeşte şi lărgeşte valoarea instrumentală a muncii, mai cu seamă a muncii raţional-organizate şi specializate, munca profesională neobosită fiind considerată „un bun mijloc de dobândire a încrederii în sine, alungând nesiguranţa religioasă şi conferind siguranţa stării de graţie” (M. Weber, Humanitas, 1993, p. 122). După triumful mişcării puritane, noua clasă în ascensiune, burghezia a impus, pe lângă o nouă etică a muncii, anumite norme de conduită în societate, considerate ca fiind adevărate „virtuţi burgheze”, precum onestitatea, cinstea, onorabilitatea. CALITATEA VIEŢII, XVI, nr. 3–4, 2005, p. 183–204 184 MIHNEA PREOTESI 2 Noile principii care se manifestă în ţările protestante marchează şi o schimbare de atitudine faţă de sărăcie. Cel care are dreptul să fie respectat nu mai este săracul, ci cel care munceşte. Pentru catolic, săracul era reprezentantul lui Isus pe pământ. Pentru calvinist, a da de pomană, înseamnă a considera sărăcia ca pe un dat iremediabil. Sărăcia însă, este considerată de calvinişti o consecinţă a păcatului, la această situaţie ajungându-se, fie din vina săracului, dacă acesta este leneş, fie a societăţii, adică a celorlalţi oameni, dacă, din cauza lor, el nu găseşte de lucru pentru a-şi putea procura resurse convenabile de viaţă. Etica socialistă a muncii, dincolo de formule ale propagandei ideologice, precum „etica şi echitatea socialistă”, a pătruns în conştiinţa colectivă a unei societăţi în care munca şi beneficiile asociate, precum pensia, reprezentau singurele surse de venit considerate a fi dezirabile. „Statul bunăstării socialist se funda pe un set de valori înalt împărtăşite, centrat pe solidaritatea socială şi pe bunăstarea bazată pe muncă. Cerinţa ca fiecare să muncească era înalt acceptată, ca şi dictonul cine nu munceşte nu mănâncă. Era de la sine înţeles că şi beneficiile sociale erau legate de muncă” (Cătălin Zamfir, în Cătălin Zamfir, coord., 1999, p. 114). Aşadar, sintetizând aspectele schematic prezentate mai sus, în istorie, munca, fie că este considerată o obligaţie a tuturor, sau doar a unora spre beneficiul altora, „un rău necesar” sau un instrument de reducere a anxietăţii, ea este considerată o necesitate specific umană, motivată economic, moral, religios şi psihologic. În societatea modernă secularizată, motivaţia muncii şi-a pierdut, în mare măsură, latura sa etico-religioasă, însă, deşi determinarea sa este una preponderent economică, nu se pot ignora aspectele psihologice. În acest sens, un argument îl reprezintă faptul că în societatea capitalistă contemporană, scoaterea din sfera muncii, prin evenimente precum şomajul sau pensionarea, creează anxietate şi frustrare, chiar şi atunci când nivelul veniturilor de înlocuire permite menţinerea unui standard economic apropiat celui de dinainte. Societatea modernă este una bazată, în mare măsură, pe munca salariată. Munca salariată, deşi în forme diferite, este prezentă mult înainte în istorie, cunoaşte o dezvoltare importantă odată cu Revoluţia industrială. Începerea industrializării este însă însoţită de o mizerie îngrozitoare, constând 1 în salarii foarte scăzute, muncă istovitoare, exploatarea femeilor şi copiilor . Libertatea câştigată în plan politic nu are un corespondent imediat în ridicarea standardului de viaţă al majorităţii populaţiei. În 1845, Engels publică lucrarea sa despre „Situaţia clasei muncitoare în Anglia”, economia engleză de atunci fiind şi contextul în care Marx va ilustra caracteristicile principale ale producţiei capitaliste. 1 În acest sens, pot fi amintite unele legi apărute în Anglia, în timpul puternicei crize economice din 1847, precum legea privind săptămâna de lucru de 58 de ore pentru femei şi minori. În aceeaşi ordine de idei, legea privind ziua de muncă de 8 ore în mină, intră în vigoare, în Anglia, abia la 1 iul. 1910 (A. Oţetea, coord., 1972, p. 248, 250). 3 ETICA MUNCII ÎN TRANZIŢIE 185 Spre deosebire de clasicii economiei politice, care explică fenomene precum şomajul şi mizeria muncitorilor, prin motive naturale, reglarea acestor probleme urmând să se facă tot „pe cale naturală”, prin acţiunea „mâinii invizibile”, Marx consideră asemenea fenomene ca reprezentând o consecinţă a însăşi funcţionării modului de producţie capitalist. În pofida libertăţii formale a forţei de muncă, relaţiile capitaliştilor cu posesorii forţei de muncă sunt considerate a fi relaţii de exploatare. Indiferent de perspectiva ideologică, care privilegiază un demers explicativ sau altul, durităţile revoluţiei industriale au reprezentat o realitate istorică. Acestea au fost resimţite, mai cu seamă, de noul proletariat industrial, clasă socială în expansiune, a cărei importanţă creşte considerabil în această perioadă. Inechităţile şi excesele de pe piaţa liberă a muncii au creat tensiuni sociale a căror presiune a generat denunţarea acestor realităţi şi definirea comună a acestei situaţii, chiar dacă din perspective diferite, ca o problemă socială. Una dintre perspectivele cele mai importante, prin ecoul şi efectele sale, este cea marxistă. În 1848, Marx publică Manifestul Partidului Comunist. Acesta propune, ca soluţie de fond a rezolvării inechităţilor şi mizeriei în care trăia clasa muncitoare, „lupta de clasă” şi preluarea puterii politice de către clasa muncitoare, pe care o consideră clasa cea mai progresistă şi potrivită să-şi asume un asemenea rol istoric. Considerând realităţile economice şi sociale, pe care le incriminează ca pe un produs al modului de producţie capitalist, Marx propune schimbarea acestui mod de producţie prin schimbarea relaţiilor de producţie, din relaţii de exploatare în relaţii de cooperare, ca urmare a realizării unităţii dintre proprietarii mijloacelor de muncă şi cei ai forţei de muncă, unitate realizată prin socializarea mijloacelor de producţie. Pentru Marx, societatea ideală este cea comunistă, dar la aceasta se poate ajunge doar prin trecerea printr-un stadiu intermediar, reprezentat de societatea socialistă – stadiu la care evoluţia preconizată de Marx s-a „blocat”, societatea comunistă rămânând o utopie fără reprezentare în realitate. Pe de altă parte, la sfârşitul secolului al XIX-lea, în acelaşi an, 1891, atât Biserica protestantă cât şi, mai cu seamă, cea catolică denunţă, la rândul lor, problema socială, propunând însă soluţii diferite şi chiar opuse celei marxiste, soluţii bazate nu pe lupta dintre clase, ci pe cooperarea capitalului cu munca. La fel ca Manifestul lui Marx, marea enciclică Rerum Novarum a papei Leon al XIII-lea a avut un ecou important în epocă şi „continuă şi astăzi să răsune de accente profetice care, chemând statul să facă dreptate muncitorilor, au marcat adânc evoluţia capitalismului în secolul al XX-lea” (Michel Albert, Humanitas, 1994, p. 163). Cele două tipuri de soluţii propuse, articulate şi rearticulate ideologic, s-au validat şi invalidat, practic, prin acţiune socială, politică, economică şi juridică. Secolul al XIX-lea este secolul apariţiei statului bunăstării. Soluţia marxistă a dus la crearea statului bunăstării socialist, soluţia capitalismului supravegheat de 2 stat a dus la crearea statului bunăstării capitalist. 2 Numele dat de Michel Albert celei de-a doua vârste a capitalismului, în M. Albert, Humanitas, 1994, p. 163. 186 MIHNEA PREOTESI 4 Salariaţii şi etica muncii în socialism Într-o anumită măsură, statul bunăstării socialist s-a încadrat în parametrii imaginaţi de Marx, care preconiza între caracteristicile societăţii socialiste: creşterea şi abundenţa economică, reducerea diferenţelor dintre sat şi oraş, reducerea diferenţelor dintre munca fizică şi cea intelectuală, ocuparea completă a forţei de muncă. Perioada industrializării socialiste a dus, în general, în ţările socialiste, la o creştere economică susţinută, fără a atinge însă pragul unei abundenţe economice, creştere economică ce s-a reflectat şi în ocuparea cvasicompletă a forţei de muncă şi creşterea nivelului de trai al majorităţii populaţiei. Pe de altă parte, s-au făcut investiţii importante în infrastructură şi, în general, în modernizarea societăţii. În ceea ce priveşte societatea românească socialistă, demersurile statului socialist de dezvoltare industrială şi modernizare a ţării, susţinute de un nivel ridicat al investiţiilor statului, au condus la o creştere economică susţinută între anii 1950–1970. Standardul de viaţă a atins punctul său maxim în prima parte a deceniului al şaptelea, perioadă care poate fi considerată a fi a statului bunăstării socialist, în România. Pe de altă parte, chiar şi în condiţiile acestei creşteri economice susţinute, statul socialist, prin pârghiile de control direct al salariilor pe care le deţinea, a menţinut nivelul acestora la un nivel relativ scăzut, standardul de viaţă al populaţiei fiind menţinut la un nivel rezonabil printr-o „politică socială destul de generoasă, orientată spre echilibrarea standardului de viaţă, extrem de fragil în condiţiile unor venituri directe scăzute” (C. Zamfir, în C. Zamfir, coord., 1999, p. 35). Criza structurală, apărută în toate economiile socialiste pe la începutul anilor ’80, în România a cunoscut un nivel şi o configuraţie particulară. Criza economiei româneşti a atins un nivel mai ridicat decât în majoritatea celorlalte ţări socialiste, datorită inadecvării răspunsului politicii economice la o asemenea situaţie de criză. Această inadecvare a constat în refuzul unui sistem politic rigid şi conservator de a introduce unele reforme economice, ca răspuns la criza structurală a sistemului, reforme care începuseră să fie introduse în unele ţări socialiste vecine, precum Ungaria sau Iugoslavia. În ceea ce priveşte politica salarială, odată declanşată criza, în condiţiile în care preţurile au început să crească într-un ritm relativ scăzut, dar continuu, salariile au fost ţinute sub un control sever, creşterea lor nominală neacoperind creşterea preţurilor şi ducând la o scădere a nivelului de viaţă al salariaţilor, şi deci, al majorităţii unei populaţii cvasisalariale. În acelaşi timp, a fost promovată o politică de accentuare a egalitarismului veniturilor, prin controlul şi mai strict al diferenţierii salariilor. Raportul dintre cel mai mare salariu şi salariul minim a fost stabilit prin lege la 5,5. 5 ETICA MUNCII ÎN TRANZIŢIE 187 Este interesat de remarcat că în alte ţări socialiste, unul dintre răspunsurile la criza economică a fost stimularea eficienţei economice, prin creşterea diferenţierilor 3 de venituri . Pentru a exemplifica diferenţierea mai scăzută a salariilor din România, faţă de alte ţări socialiste din Europa Centrală şi de Est se pot compara coeficienţii Gini calculaţi pentru câştiguri, care, în special în România, dar şi în celelalte ţări socialiste incluse în comparaţie, erau, în anul propus pentru comparaţie (1989), într-o măsură foarte importantă, câştiguri salariale. Astfel că, în România, acest coeficient Gini este în 1989 de 0,155, comparativ cu 0,268 în Ungaria, 0,204 în 4 Cehia şi 0,207 în Polonia . Sistemul de salarizare al României de dinainte de Revoluţie era, aşadar, unul rigid şi foarte strict reglementat. După cum am amintit anterior, diferenţierea salariilor „pe verticală” era una destul de scăzută. Pe de altă parte, existau diferenţieri „pe orizontală” între salariaţii diferitelor ramuri economice, salariaţi care, chiar în situaţia unor condiţii de muncă şi a unui grad de calificare comparabile, primeau salarii diferenţiate, în funcţie de importanţa economico-socială a ramurilor respective. Această ierarhie a importanţei se baza pe criterii ce pot fi considerate ca fiind, în mare parte noneconomice, criterii de ordin politico-ideologic. În general, întreprinderile mari erau plasate pe poziţii superioare de salarizare, indiferent de eficienţa lor economică. Pe lângă faptul că nu stimula eficienţa economică a întreprinderilor, un asemenea sistem a contribuit la rigidizarea pieţei muncii. Încercarea de a corela nivelul salarizării cu performanţele întreprinderii, demers realizat în anii ’80 prin introducerea unui „nou mecanism economico-financiar”, nu a avut rezultatele scontate, pentru că „într-un sistem economic puternic reglementat şi controlat de la nivel central, performanţele întreprinderilor depindeau, într-o foarte mică măsură, de efortul întreprinderilor, fiind, mai degrabă în funcţie de poziţia întreprinderii în sistem şi de influenţa politică a conducerii respectivei întreprinderi. În plus, prin acest sistem, statul a reuşit să arunce pe spatele salariaţilor o mare parte dintre costurile ineficienţei economiei” (ibidem, p. 388). Aşadar, politica salarială promovată de regimul comunist român a avut câteva caracteristici importante, precum: ocuparea cvasicompletă a forţei de muncă, menţinerea unui nivel de salarizare relativ scăzut şi slab diferenţiat, deşi foarte strict reglementat, reducerea inegalităţii câştigurilor salariale, printr-o „nivelare în jos a acestora”, fenomen accentuat o dată cu declanşarea crizei structurale a sistemului economic socialist. Slaba corelare a nivelului câştigurilor cu nivelul eficienţei economice a produs o slabă motivare a muncii, ceea ce a reprezentat unul din 3 De ex., în unele ţări din Uniunea Sovietică, precum Lituania, Moldova, Azerbaidjan, Georgia, raportul dintre salariul minim şi salariul mediu a scăzut, în toate aceste ţări, între 1980 şi 1989, cu peste 25% – sursa datelor, Unicef, 1997, apud. C. Zamfir în C. Zamfir, coord., 1999, p. 37 4 Sursa datelor: Simona Ilie, 2004 188 MIHNEA PREOTESI 6 factorii perpetuării ineficienţei economice. În timpul comunismului a circulat o butadă care exprimă foarte sintetic o posibilă definiţie socială a raportul dintre muncă şi salarii: ei se fac că ne plătesc, noi ne facem că muncim. Pe lângă această slabă corelare a nivelului veniturilor cu cel al eficienţei muncii depuse, un alt factor de demotivare a muncii l-a reprezentat deresponsabilizarea generată de introducerea aşa-numitului sistem de plată în acord global, în care performanţa colectivă era cea care conta şi care era cea monitorizată, ceea ce genera inechităţi şi frustrări datorate percepţiei faptului că, pentru acelaşi salariu, unii muncesc mai mult şi alţii mai puţin. Piaţa muncii şi salariaţii în faza „capitalismului supravegheat de stat” În economia socialistă, piaţa muncii este una controlată în totalitate de stat. Sub presiunea ideologică a necesităţii ocupării complete a forţei de muncă, cererea şi oferta de forţă de muncă se adaptează şi se ajustează reciproc, prin modificări structurale determinate de priorităţile politicii economice a statului comunist. Economia capitalistă este o economie de piaţă, în care forţa de muncă este o marfă al cărei preţ se stabileşte pe o piaţă specială, anume, piaţa muncii. Clasicii economiei politice, consideră piaţa muncii, unde cererea şi oferta de forţă de muncă se întâlnesc, ca fiind singura instanţă care ar trebui să determine nivelul salariilor. Piaţa forţei de muncă reprezintă cadrul economico-social în care se întâlnesc cererea şi oferta de forţă de muncă. În cazul ideal, avut în vedere de Ricardo, în care această piaţă ar fi o piaţă cu o concurenţă perfectă, se va putea ajunge, prin acţiunea exclusivă a mecanismelor pieţei, la stabilirea unui salariu de echilibru, stabilit la nivelul la care oferta şi cererea de forţă de muncă ating nivelul de echilibru, nivel la care forţa de muncă ar fi utilizată eficient, atât din punct de vedere cantitativ, cât şi structural-calitativ. Piaţa muncii este însă una imperfectă. Cazul de echilibru al pieţei de muncă „este, mai degrabă, unul accidental, cererea şi oferta de forţă de muncă fiind determinate de factori de natură diferită, care evoluează în ritmuri şi sensuri diferite” (S. Ilie, în Luana Pop, coord, 2002, p. 515). Deşi nivelul salariului reprezintă regulatorul principal al pieţei muncii, aceasta este restricţionată şi de multe condiţionări extraeconomice. Pe de o parte, piaţa muncii, este configurată de determinanţi naturali, precum structura pe vârste şi sexe a populaţiei. Pe de altă parte, această piaţă este una organizată şi din ce în ce mai reglementată, o dată cu intrarea în faza pe care am numit-o a capitalismului supravegheat de stat, în care statul, în toate domeniile „apare ca o stavilă în calea arbitrariului şi a inechităţii pieţei libere (…). Statul este acela care, prin legi şi decrete, sub presiunea luptelor muncitoreşti şi prin intermediul convenţiilor colective, se străduieşte să umanizeze rigorile capitalismului iniţial” (M. Albert, Humanitas, 1994, p. 163). 7 ETICA MUNCII ÎN TRANZIŢIE 189 Aşadar, în statul bunăstării capitalist, preţul forţei de muncă are atât o determinare economică, cât şi o importantă determinare socială, materializată prin intervenţia statului prin reglementări privind nivelul minim acceptat al acestuia şi prin reglementări privind condiţiile de muncă şi de salarizare. În consecinţă, un rezultat important al acestei intervenţii a statului pe piaţa muncii este stabilirea unui nivel minim garantat al preţului forţei de muncă, aşa numitul salariu minim garantat. Nivelul salariului, calculat ca valoare medie la nivelul economiei naţionale reprezintă un indicator relevant al dezvoltării economice şi sociale. Pentru a putea caracteriza mai în profunzime nivelul dezvoltării economico-sociale al respectivei societăţi, trebuie luaţi în calcul însă şi alţi indicatori, între care, foarte important este salariul minim. Deşi, după cum se remarcă din datele prezentate mai jos, există diferenţe importante chiar şi între state ale Uniunii Europene, noile state capitaliste ale bunăstării, foste state socialiste ale bunăstării, cu excepţia notabilă a Sloveniei, mai au încă un drum lung de parcurs, până când sintagma respectivă să capete un grad de adecvare rezonabil, comparabil cu al celor din prima categorie. Tabelul nr. 1 Nivelul salariului minim, ianuarie 2004 Ţări europene Luxemburg Olanda Franţa Marea Britanie Grecia Spania 1 403 1 265 1 173 1 083 605 573 Ţări ale fostului bloc Slovenia R. Cehă Ungaria Polonia România Bulgaria comunist 471 207 191 177 69 61 Sursa: Eurostat (apud. Simona Ilie, 2004). Pe lângă stabilirea unui salariu minim, există şi alte reglementări ale pieţei muncii prezente în toate statele moderne, reglementări precum cele privind determinarea unui timp-limită (normal, legal) de lucru şi obligativitatea respectării unui concediu de odihnă minim, elementele de protecţie socială a salariaţilor extinzându-se şi asupra condiţiilor de muncă. Firmele se află, pe de o parte, sub presiunea exercitată prin mijloace legislative de către stat, care, la rândul lui, se află sub presiunea permanentă a sindicatelor, presiuni exercitate în sensul creşterii securităţii sociale şi bunăstării salariaţilor. Pe de altă parte, competiţia pentru resurse între agenţii economici, în cazul dat, pentru forţa de muncă, acţionează în sensul îmbunătăţirii ofertei angajatorilor. Convenţia nr. 102/1952 a International Labour Standards, stipulează extinderea securităţii sociale asupra majorităţii muncitorilor şi familiilor lor. Beneficiile care asigură securitatea socială sunt: tratamentul medical, beneficii de boală, beneficii de şomaj, beneficii în caz de accident în muncă, pensie de vârstă, beneficii de maternitate, beneficii de invaliditate, beneficii familiale, drepturi de urmaş. 190 MIHNEA PREOTESI 8 Convenţia amintită stabileşte că nivelul minim al beneficiului trebuie să poată contracara efectele severe asupra bugetelor familiilor ale unor situaţii precum cele în care aducătorul principalei surse de venit se află într-una din următoarele situaţii: accident, boală sau bătrâneţe etc. Dreptul la beneficiile asigurate se obţine prin participarea la fonduri special destinate finanţării acestora, prin contribuţii ale angajaţilor şi ale angajatorilor, statului revenindu-i sarcina de a se asigura că se acordă acest tip de beneficii şi că ele sunt adresate marii majorităţi a salariaţilor (Simona Ilie, 2004). Deşi configuraţia ponderii diverselor beneficii sociale diferă în state ale bunăstării, construite în contexte economico-sociale şi din perspective teoretice şi 5 , după cel de-al doilea război mondial, aproape toate statele ideologice diferite vestice au adoptat sisteme ale bunăstării larg cuprinzătoare, având ca scop şi efect asigurarea unor condiţii de trai decente cetăţenilor lor. Un ţel comun al tuturor statelor bunăstării, indiferent de tipul lor, a fost asigurarea securităţii social- economice pentru fiecare cetăţean în parte, prin asigurarea unor condiţii de viaţă corespunzătoare, acceptate d.p.d.v. social şi care sunt în concordanţă cu capacitatea de câştig a individului (S. Cace, 1994, p. 16). Cu toate „ajustările” intervenite în diversele componente ale statelor bunăstării ca răspuns la criza acestora, statul bunăstării continuă să reprezinte o realitate politică, socială şi economică, şi ar trebui să reprezinte, în mod logic, în mare măsură, modelul ideal pentru statele foste comuniste din Europa care au ales să se integreze într-o Uniune Europeană, a statelor bunăstării. În ce măsură acesta a fost modelul ales şi, mai ales, în ce măsură acesta a fost modelul urmat, sunt întrebări la care cred că analiza evoluţiei în perioada de tranziţie a unor indicatori socioeconomici, între care foarte importanţi sunt cei ai nivelului şi structurii veniturilor gospodăriilor, se poate dovedi mai productivă în a oferi un răspuns mai direct la această întrebare decât analiza argumentaţiilor 6 . ideologice şi a articulaţiilor acestora cu politica economică a acestor state 5 Deşi în literatura de specialitate există foarte multe clasificări ale statelor bunăstării, putem considera că acestea sunt, în mare parte, variante sau combinaţii ale unor modele de bază. Aceste modele de bază sunt, pe de o parte, cel Bismarkian, configurat de ideile şi acţiunile politice ale cancelarului Bismark, în Germania secolului al XIX-lea, model care pune accentul pe beneficiile asiguratorii, legate de muncă, şi cel de tip Beveridge sau liberal-rezidualist, care are la bază ideile exprimate de Lordul Beveridge în celebrul său raport din 1942. Un al treilea model poate fi considerat cel caracteristic majorităţii ţărilor scandinave şi rămas în istorie sub numele de „modelul suedez”, în care o mare pondere o deţin beneficiile universaliste, acordate de către stat în baza cetăţeniei sociale. Acoperirea universală a acestor drepturi îndreptăţeşte pretenţia statelor bunăstării scandinave de a fi ancorate unui statut special (Baldwin P., 1990, apud. Cace S., 2004, p. 19). 6 Michel Albert, de pildă, consideră că, în mare măsură, modelul de capitalism ales în unele ţări foste comuniste la începutul anilor 90 – dă aici exemplul Poloniei – este, mai degrabă, cel american, în aceste ţări, concepte precum economia socială de piaţă, neavând un ecou semnificativ la începutul tranziţiei lor spre capitalism. Acest curent proamerican este, de altfel, susţinut de persistenţa în spaţiul cultural european a unei ideologii neoconservatoare care a dus, în special în America, la situaţia pe care M. Albert o numeşte cea în care „capitalismul a luat locul statului”. 9 ETICA MUNCII ÎN TRANZIŢIE 191 Sincopele înregistrate pe drumul parcurs de către salariaţii din România de la îndoielnica bunăstare socialistă la aşteptata bunăstare capitalistă reprezintă importanţi factori structuranţi ai unei etici a muncii în tranziţie. Salariaţii şi etica muncii în tranziţie, în România Schimbările petrecute în economia românească în tranziţie s-au resimţit la nivelul gospodăriilor, atât prin schimbări în structura bugetelor de venituri, cât şi prin schimbări în ceea ce priveşte structura statutului ocupaţional. Deşi câştigurile de tip salarial au rămas, în toată această perioadă, sursa cea mai importantă de venit pentru majoritatea populaţiei, în primul deceniu al tranziţiei, acestea au avut o evoluţie oscilantă şi, în general, descrescătoare, ca pondere în totalul veniturilor gospodăriilor. Declinul economiei a reprezentat principala cauză a scăderii veniturilor salariale şi unul dintre principalii factori responsabili de scăderea constantă a numărului de salariaţi, începând cu anul 1991 (vezi tabelul nr. 2 din Anexă). Căderea economică cea mai puternică s-a înregistrat în primii trei ani ai tranziţiei, în anul 1992 înregistrându-se cel mai mic nivel al PIB, comparativ cu 1989 (75% din valoarea reală a PIB din 1989) – (vezi Anexă, tabelul nr. 1). Aşadar, în primii ani după 1989, economia a produs mai puţină bunăstare decât reuşea să producă înainte de 1989. Pe de altă parte, una dintre sursele principale ale producerii şi distribuţiei bunăstării într-o societate modernă, munca salariată, a cunoscut o erodare continuă şi semnificativă a volumului şi importanţei sale relative în economia surselor de venit ale populaţiei Veniturile salariale aflate şi aşa la un nivel la care acestea abia puteau asigura pentru majoritatea salariaţilor un standard de viaţă mai degrabă modest, înainte de 1989, au cunoscut o depreciere masivă în termeni reali, în anii ce au urmat, faţă de perioada de referinţă. Între acestea, salariul minim este venitul care a înregistrat cea mai accentuată, depreciere în primii 10 ani ai tranziţiei. După o scădere abruptă în prima jumătate a tranziţiei – în 1994 acesta ajunsese la 35% din valoarea sa din 1990 – în perioada 1996 şi 2000 salariul minim a continuat să se deprecieze, atingând cel mai redus nivel al său în 1999, când acesta mai reprezenta, încă, mai puţin de 30% din valoarea sa din 1990. În ceea ce priveşte veniturile salariale medii, acestea au urmat acelaşi pattern al evoluţiei ca şi salariul minim, însă cu o dinamică diferită: pe de o parte, în perioadele în care s-au depreciat, ritmul deprecierii a fost mai lent, pe când în perioadele consecutive unei creşteri economice, ritmul de creştere a acestora a fost mai important decât al salariului minim. Rezultatul a fost că deprecierea maximă a salariului mediu, înregistrată tot în 1999, a fost de „numai” 42%, faţă de cota minimă înregistrată în acelaşi an de salariul minim, care s-a depreciat cu aproape 72%, în termeni reali, faţă de valoarea sa din 1989 (vezi Anexă, tabelele nr. 3, 4.1, 4.2). 192 MIHNEA PREOTESI 10 Menţinerea salariului minim la o cotă relativ redusă, în raport cu salariul mediu a avut la bază o opţiune strategică de politică economică, anume, orientarea investiţiilor şi activităţilor economice către zonele cele mai sărace, în vederea reechilibrării dezvoltării economice a zonelor ţării, prin atragerea în circuitul economic şi a acestor regiuni mai puţin dezvoltate d.p.d.v. economic. Această opţiune politică s-a materializat într-un act legislativ, anume, Hotărârea de Guvern nr. 133/25 feb. 1991. Aceasta stipula, într-o perioadă de 7 , o creştere a salariului minim pentru întreg anul 1991 de numai 25%, hiperinflaţie în condiţiile în care salariile urmau să crească, în acel an, prin mecanismele de compensare – indexare, cu aproximativ 60%. Acest decalaj între ritmul de creştere al salariului mediu şi cel al salariului minim s-a menţinut şi chiar s-a accentuat, în anumite perioade. Începând cu anul 2000, în baza unei voinţe politice exprimate şi ca un angajament politic inclus în Programul Economic de Preaderare la Comunitatea Europeană, salariul minim a crescut într-un ritm mai susţinut decât cel mediu, recuperând o parte a acestui decalaj. Evoluţia indicatorilor nivelului şi structurii surselor de venit descrie, într-o măsură semnificativă, un anumit traseu al producerii şi distribuţiei bunăstării. Unul dintre reperele esenţiale în analiza evoluţiei societăţii româneşti în tranziţie, realizată prin grila caracteristicilor definitorii ale profilului unui stat al bunăstării european, ca model asumat în perspectiva apropiatei integrări europene, este evoluţia gradului de bunăstare, materializat în asigurarea unui trai decent, pe care veniturile din muncă l-au putut asigura salariaţilor şi familiilor lor în această perioadă de tranziţie În vederea realizării unei astfel de analize, voi face apel la rezultatele unei 8 , cercetare cercetări laborioase realizate în cadrul ICCV de către Adina Mihăilescu care, dintr-o perspectivă normativă, dă o măsură a modului în care a evoluat capacitatea veniturilor salariale de a susţine un standard de viaţă decent, şi chiar supravieţuirea biologică a unei familii „normale” sau „medii”, d.p.d.v. statistic. Dacă se ia o familie alcătuită din patru persoane (părinţi plus doi copii minori), un venit salarial mediu net şi alocaţiile cuvenite copiilor au putut acoperi, în toată perioada 1990–2002, doar o parte din necesarul unui trai decent, oscilând între un maxim de 71% în 1990 şi un minim de 40%, în 1999. Dacă, în octombrie 1990, un venit salarial mediu net, la nivelul economiei naţionale, plus alocaţiile celor doi copii permiteau familiei luate ca exemplu să acopere necesarul de consum estimat pentru minimul de subzistenţă, în continuare, aceste venituri luate laolaltă, s-au aflat cu mult sub acest minim (vezi Anexă, tabelul nr. 5). 7 În anul 1991, rata inflaţiei a depăşit 170%. 8 Adina Mihăilescu, Minimul de trai şi costurile sociale. Concepte operaţionale în analiza calităţii vieţii, Iaşi, Editura A’ 92, 2004. 11 ETICA MUNCII ÎN TRANZIŢIE 193 Aşadar, începând din 1990, un salariu mediu pe economie plus alocaţiile cuvenite, nu mai acoperă cerinţele unui trai decent pentru o familie de patru persoane, iar începând din anul 1993, familia care dispune de aceste venituri, nu poate acoperi nici măcar cerinţele minimului de subzistenta. Nivelul la care este plătită forţa de muncă a unei părţi importante a salariaţilor din România postcomunistă nu acoperă nici măcar necesităţile minime de trai ale lor şi ale familiilor lor. Această incapacitate, cronicizată în ultimii ani, a veniturilor salariale medii de a susţine condiţiile unui trai decent, corelată cu incapacitatea veniturilor salariale minime de a susţine chiar subzistenţa unei familii cu un anumit raport de dependenţă economică, poate avea, pe termen lung, consecinţe negative serioase asupra dezvoltării sociale. Problema este cu atât mai serioasă cu cât majoritatea veniturilor salariale se găsesc la un nivel undeva între salariul minim şi cel mediu. Scăderea drastică a valorii reale a veniturilor salariale pentru majoritatea salariaţilor reprezintă un factor esenţial al menţinerii unei stări de vulnerabilitate ridicată în faţa riscului sărăciei, pentru un număr foarte mare de oameni. În aceste condiţii orice conjunctură nefavorabilă, care determină un dezechilibru de o anume gravitate între venituri şi nevoi, poate duce la migraţia unei gospodării din starea de nevoie temporară în starea de sărăcie. Pe de altă parte, scăderea capacităţii veniturilor salariale de a susţine acoperirea costurilor unui trai decent şi chiar ale subzistenţei indivizilor şi gospodăriilor se poate dovedi un obstacol important, nu doar în ceea ce priveşte prevenirea căderii în sărăcie a celor vulnerabili în faţa unui asemenea risc, ci şi în ceea ce priveşte „recuperarea” celor aflaţi în sărăcie. Acordarea unui suport pasiv – absolut necesar de altfel – acestor oameni, va duce la o permanentizare a dependenţei lor sociale, atât timp cât efortul suplimentar pe care aceştia ar trebui să-l facă pentru a depăşi această situaţie ar fi răsplătit la un nivel care cu greu va putea acoperi măcar costurile minime ale unei dezirabile funcţionări sociale normale. Declinul economiei reprezintă unul dintre factorii determinanţi ai scăderii standardului de viaţă al salariaţilor, însă nu singurul. Pe lângă faptul că, în România, s-a produs mai puţină bogăţie după 1989, decât în anii de dinainte, aceasta s-a şi distribuit mult mai inegal. Aşadar, un al doilea factor al deteriorării standardului de viaţă al unui număr important de salariaţi îl reprezintă creşterea inegalităţilor economice şi, mai concret, ceea ce interesează lucrarea de faţă, creşterea inegalităţilor salariale. Până la un punct, această diferenţiere a salariilor poate fi considerată ca normală, în contextul trecerii de la economia centralizată şi de la o piaţă a muncii strict controlată de stat în afara acţiunii mecanismelor pieţei, la economia de piaţă şi la liberalizarea pieţei muncii. Ţinând cont însă de faptul că, în toată această perioadă, sectorul economiei de stat a rămas majoritar şi, în consecinţă, statul a 194 MIHNEA PREOTESI 12 avut la îndemână pârghii puternice de influenţare a pieţei muncii, putem aprecia că, mare parte dintre diferenţierile salariale, s-au realizat după alte mecanisme decât cele ale pieţei libere. Pe de altă parte, există diferenţieri importante între sectoare strict bugetare, aşadar finanţate, cel puţin d.p.d.v. al salariilor, exclusiv de la bugetul de stat, unde salariile nu urmează o logică economică de tipul corelaţiei acestora cu eficienţa economică a activităţii prestate. Un alt fapt interesant de remarcat este că, în general, sectoarele economice care gestionează, într-o măsură semnificativă, resurse publice au o medie a salariilor mai ridicată decât cele cu o pondere importantă a sectorului privat, având şi o dinamică mai favorabilă a numărului de salariaţi (vezi Anexă, tabelele nr. 6, 7). Aşadar, inegalităţile salariale, atât timp cât sunt determinate, în mare parte, de argumente noneconomice, sunt produsul unui raport de putere susceptibil a genera nu doar inegalitate, ci şi inechitate. În conjunctura creată imediat după decembrie 1989, pe tot parcursul anului 1990, presiunile sociale au determinat o creştere importantă a salariilor, în special în anumite ramuri economice, creştere realizată pe criterii noneconomice. Prăbuşirea sistemului politic comunist a generat declanşarea unui optimism social, materializat în speranţa unei îmbunătăţiri imediate a standardului de viaţă al populaţiei, ceea ce a dus la aşteptări sociale importante, alimentate de explozia unei frustrări colective reprimate, care avea la bază ideea că regimul comunist a exploatat majoritatea populaţiei „dând salarii scăzute tuturor şi folosind resursele astfel dobândite în cheltuieli iraţionale” (C. Zamfir, în C. Zamfir, coord, 1999, p. 389). Chiar dacă aşteptările erau ale majorităţii populaţiei, capacitatea de a le materializa prin exercitarea de presiuni asupra guvernanţilor a aparţinut doar salariaţilor din anumite ramuri ale economiei. Privilegiate au fost, aşadar, întreprinderile cu forţă politică şi socială, întreprinderi care se bucurau de acelaşi statut şi în regimul comunist, astfel încât distorsiunile şi dezechilibrele salariale din economia socialistă au fost, în mare măsură, reproduse şi amplificate în contextul tulbure al primelor luni de după Revoluţie. Aceste dezechilibre şi inechităţi salariale au continuat să se reproducă, în anii care au urmat, deşi, în următorii ani, guvernul, dispunând de nişte pârghii ale politicii salariale puternic funcţionale într-o economie aflată, încă mulţi ani, în mare măsură, în proprietatea statului, în eforturile de a nu alimenta şi mai mult hiperinflaţia specifică perioadei 1991–1993 a intervenit în stoparea creşterilor salariale şi corelarea nivelului acestora cu creşterea productivităţii muncii. În acest sens, hotărârea politică de a indexa salariile, în principiu, cu un procent inferior celui al ratei inflaţiei, în condiţiile alternării perioadelor de hiperinflaţie cu cele de inflaţie galopantă, pe parcursul a mai mult de un deceniu de tranziţie, a dus la 9 devalorizarea permanentă a salariilor . Pe de altă parte, înlocuirea mecanismului 9 În perioada 1991–2003, creşterea preţurilor a fost compensată în proporţie de numai 67,8% de creşterea veniturilor salariale medii nete (Adina Mihăilescu, 2004, p. 30). 13 ETICA MUNCII ÎN TRANZIŢIE 195 mixt de indexare – compensare în sumă fixă, prin mecanismul unic de indexare, a accentuat discrepanţele între salarii, prin creşterea continuă a ecartului între valorile lor absolute. Presiunile salariale cele mai importante au fost realizate, pe de o parte, din zonele de monopol ale economiei, unde aşa-numitele Regii autonome – cazul industriei energiei electrice şi termice, a gazului şi apei – profitând de poziţia lor de monopol, şi-au transferat costurile ineficienţei lor datorate creşterilor de salarii nejustificate d.p.d.v. economic, fie direct asupra populaţiei, prin creşterea preţurilor serviciilor oferite, fie indirect, prin creşterea subvenţiilor primite de la buget. Pe de altă parte, în cazul industriei grele, a cărei importanţă socială a fost mult supralicitată în epoca socialistă, dar mai ales în cazul industriei extractive, forţa sindicală şi tradiţia comunistă au fost determinante în controlul veniturilor salariale şi al ritmului proceselor de restructurare, derulate de-a lungul întregii perioade de tranziţie În alte domenii, precum cel al transporturilor, evoluţia salariilor a fost influenţată de forţa sindicală, de poziţii de monopol, dar şi de o dezvoltare economică naturală a acestor domenii, în special în ceea ce priveşte domeniul financiar – bancar, cel al asigurărilor sau telecomunicaţiilor. De partea cealaltă, între pierzătorii tranziţiei, pe lângă salariaţii „beneficiari” ai unui salariu minim pe economie, se numără salariaţii din agricultură, cei din construcţii şi mare parte dintre salariaţii angajaţi în ramuri economice care funcţionează într-un mediu economic puternic concurenţial, precum cele din industria uşoară. În cadrul ramurilor economice în cauză, se poate afirma că predomină forţa de muncă slab şi mediu calificată, acest fapt putând reprezenta unul dintre factorii determinanţi ai acestei medii a salariilor sub media pe economie. Acţiunea sindicatelor (conform Marshall, 1950, apud. M. Preda, 2002, p. 57) poate genera inechitate şi chiar „o ameninţare la adresa modalităţilor de constituire a drepturilor cetăţeneşti, dacă nu acceptă în cadrul negocierii colective noţiunea de status în descrierea salariului corect şi clasificarea membrilor lor în categorii”. În consecinţă, sindicatele ar trebui să accepte că unui status mai ridicat, precum cel asociat profesiei de medic, ar trebui să i se asocieze un salariu mai mare. O ilustrare a modului în care acest principiu al corelării status – nivel al salariului a fost respectat o oferă analiza unor zone salariale, precum cea a sănătăţii, unde nici existenţa unui număr important de salariaţi cu înaltă şi medie calificare, nici importanţa socială majoră a domeniului, recunoscută ca atare, cel puţin în statele europene ale bunăstării, nu au reprezentat argumente suficiente pentru a cataliza voinţa socială şi nici voinţa politică de a întreprinde anumite acţiuni, în sensul realizării unei adecvări a salarizării la aceste realităţi. În consecinţă, după cum se observă (tabelul nr. 6, Anexă) nivelul mediu de salarizare al acestui sector vital al societăţii se află în toată această perioadă sub media pe 196 MIHNEA PREOTESI 14 economie, ajungând, în anul 2000, la mai puţin de jumătate din nivelul anului 1990. La o scară ceva mai redusă, o situaţie asemănătoare este prezentă şi în ceea ce priveşte un alt domeniu cu un grad înalt de calificare şi o importanţă socială mare, anume, domeniul învăţământului. Chiar dacă există diferenţe destul de importante legate de profilul statelor bunăstării, putem afirma că piaţa muncii este cea care a reprezentat şi reprezintă principalul furnizor de inegalitate salarială în aceste ţări, dar şi principalul furnizor de bunăstare. Pe de altă parte, poziţiile cucerite în luptele sindicale garantează un anumit nivel general al securităţii sociale şi economice a salariaţilor, atât în privinţa nivelului salariilor, cât şi în privinţa condiţiilor de muncă. În ceea ce priveşte nivelul salariilor, comparaţia prezentată mai sus privind salariul minim garantat în state europene ale bunăstării şi state foste comuniste, vorbeşte de la sine. În ceea ce priveşte condiţiile de muncă, chiar dacă d.p.d.v. formal, salariaţii din România se bucură de garanţia legală a unui complex de drepturi compatibil cu cel existent în statele bunăstării europene, în practică, există premise ca aceste drepturi, în multe cazuri, să nu fie respectate într-o măsură satisfăcătoare. Trecând într-un plan mai concret, din discuţiile cu salariaţi desfăşurate în cadrul mai multor proiecte de cercetare în cadrul ICCV, în ultimii ani, principala explicaţie pe care aceştia o oferă situaţiilor de nerespectare a drepturilor salariaţilor este aceea că aceştia acceptă să le fie încălcate drepturile, de frică să nu-şi piardă locul de muncă – discursul angajatorului este de tipul, „nu-ţi convine tratamentul, eşti liber să pleci, uite câţi aşteaptă afară să-ţi ia locul”. 10 Dificultatea reală şi percepută de a găsi un loc de muncă generează un raport de forţe disproporţionat între angajatori şi angajaţi, în care cei din urmă sunt cei care cedează teren, rezultatul reprezentându-l acceptarea insecurităţii sociale asociate situaţiei ilustrate de sintagma „muncă la negru” şi a unor salarii sub nivelul salariului minim pe economie. Însă chiar în condiţiile angajării cu contract de muncă legal, drepturile salariaţilor sunt, în multe cazuri, încălcate, prin impunerea realizării de ore de muncă suplimentară neplătite, neacordarea parţială sau totală a concediului legal de odihnă etc. Aceste realităţi sunt proprii, în special, zonelor mai sărace şi cu şomaj ridicat din Nordul, Estul şi Sudul ţării, în sectorul privat ale economiei şi, mai cu seamă, în ramuri ale industriei uşoare, unde exemplul cel mai frecvent întâlnit în acest sens este cel al fabricilor de confecţii, cu salariaţi, în marea lor majoritate, de sex feminin. 10 Datele obţinute, începând cu 1990, prin programul de cercetare „Diagnoza calităţii vieţii”, ICCV, coord. prof. dr. Ioan Mărginean, relevă o creştere foarte importantă, pe parcursul primului deceniu de tranziţie, a percepţiei negative a populaţiei faţă de posibilitatea obţinerii unui loc de muncă în România, de la 26,6% în 1990, la 71,2% în 1996, ajungând până la 80% în 1999 (Adina Mihăilescu, 2004, p. 57). 15 ETICA MUNCII ÎN TRANZIŢIE 197 Deşi tabloul situaţiilor în care drepturile salariaţilor sunt mai mult sau mai puţin respectate este unul foarte divers, există anumite categorii de salariaţi, precum cei amintiţi mai sus, mai vulnerabili în faţa unor asemenea riscuri. Vulnerabili în faţa riscurilor insecurităţii sociale nu sunt însă doar salariaţii ce deţin un capital uman redus şi muncesc în zone sărace. Chiar dacă salariaţilor li se respectă toate drepturile legale, atâta timp cât nu li se respectă dreptul fundamental la un trai decent, încrederea în capacitatea muncii de a asigura bunăstare se va 11 eroda în continuare , împreună cu motivaţia de a munci, generând un cerc vicios, în care ineficienţa economiei va întreţine un standard de viaţă scăzut pentru majoritatea salariaţilor, a căror motivaţie şi capacitate de a munci va scădea, întreţinând spirala creşterii ineficienţei economice. Problema motivării muncii, în vederea creşterii eficienţei economice a acesteia este una complexă şi importantă a cărei rezolvare intră în sfera preocupărilor teoretice ale specialiştilor în ştiinţe economice, cât şi a preocupărilor practice ale întreprinzătorilor. Unul dintre mijloacele tehnice pe care întreprinzătorul modern obişnuieşte să le folosească pentru a obţine de la muncitorii săi un randament maxim şi a mări intensitatea muncii este salariul în acord. Acest sistem de plată flexibil permite salariatului să decidă, într-o anumită măsură, câtă muncă este dispus să investească în funcţie de ce venit îşi propune să obţină. Aşadar, se pune problema, care este pragul până la care un salariat este dispus să-şi sporească efortul depus în vederea sporirii veniturilor realizate din munca sa. Aceeaşi problemă se poate pune şi invers, anume, în ce măsură mărirea preţului unitar al muncii (fie că este vorba de unitate de timp sau de producţie), duce la motivarea suplimentară a muncii sau dimpotrivă, la demotivarea ei. În abordarea propusă de Weber, decizia lucrătorului de a-şi spori, într-o măsură mai mare sau mai mică, efortul, în vederea creşterii corespunzătoare a venitului este modelată prin acţiunea unui complex atitudinal a cărui determinare originară etico-religioasă stă la baza cristalizării unui profil comportamental „modern” sau a unuia „tradiţionalist”. Comportamentul economic tradiţionalist, care preferă unui câştig suplimentar munca mai puţină, reprezintă o frână în calea creşterii productivităţii muncii. Cu cât muncitorimea este „mai înapoiată d.p.d.v. capitalist”, cu atât rezistenţa întâmpinată de demersurile de creştere a intensităţii muncii este mai mare. O abordare mai pragmatică a unui asemenea tip de comportament economic este analiza de tip „cost – beneficiu”, realizată din perspectivă marginalistă. Astfel, dacă vom considera costul ca fiind timpul de muncă alocat de către salariat, acesta va avea corespondent un beneficiu reprezentat de salariul obţinut în acest timp. Pe de altă parte, timpul liber al salariatului poate fi considerat un 11 Conform BOP din 2003, doar 8% dintre români mai consideră munca o condiţie principală a reuşitei în viaţă. 198 MIHNEA PREOTESI 16 beneficiu al cărui cost este salariul care ar fi putut fi obţinut prin folosirea acestui timp liber ca timp de muncă. Cei doi termeni ai raportului se află sub influenţa unor factori ce acţionează în direcţii opuse. Aceşti factori produc ceea ce, în teoria marginalistă a repartiţiei timpului agentului economic, se numesc: efectul de substituire şi efectul de venit (G. A. Frois., 1994, p. 201). Creşterea salariului determină o creştere a costului orei de timp liber, determinând astfel individul, prin efectul de substituire, să muncească mai mult şi să consume mai puţin timp liber. Efectul de venit funcţionează în sens invers efectului de substituire, ceea ce, după o schemă explicativă mult simplificată, s-ar traduce astfel: creşterea salariului aduce individului mai multă bogăţie, noul statut determinându-l să ceară mai mult timp liber, care este considerat un bun superior şi al cărui consum devine necesar din momentul în care – după modelul piramidei trebuinţelor, al lui Maslow – consumul celorlalte bunuri inferioare a fost asigurat prin nivelul de bogăţie atins. Dacă efectul de substituire este dominant, creşterea salariului determină o amplificare a ofertei de forţă de muncă. Dacă însă, efectul de venit este dominant, oferta de muncă se va afla într-o relaţie invers proporţională cu nivelul salariului. O bună ilustrare a creşterii importanţei relative acordate de salariaţi timpului liber, în condiţiile creşterii peste un anumit nivel a preţului unitar al muncii, este cazul Germaniei şi, în special, cel al Japoniei, începând cu prima jumătate a anilor ’90. În pofida problemelor şi costurilor uriaşe datorate unificării, Germania continuă să aibă programe de lucru relativ scurte şi salarii relativ ridicate, la nivel european. Creşterea preţului unitar al muncii, devenită posibilă datorită unei productivităţi foarte ridicate a muncii, tinde să producă efecte asemănătoare şi în Japonia, unde, „până mai ieri, salariaţii obişnuiau să sacrifice totul pe altarul muncii şi al întreprinderii la care erau angajaţi (Michel Albert, 1994, p. 128). Motivul principal al acestei tendinţe este, ca şi în cazul Germaniei, nivelul de bunăstare atins după o perioadă de muncă intensă şi de solidaritate socială pusă în slujba reconstrucţiei acestor ţări învinse, distruse de război. În consecinţă, acum, „când ţara prosperă, când yenul triumfă, când Japonia pur şi simplu se sufocă sub excedentele ei comerciale şi financiare, dorinţa de a profita de prezent îşi face firesc, apariţia” (ibidem, p. 129). Revenind la relaţia dintre nivelul salariilor, motivaţia muncii şi nivelul productivităţii economiei româneşti în tranziţie, există anumite premise care se pot constitui în repere ale construcţiei unui model explicativ al propensiunii unui tip de comportament economic al salariaţilor, ce poate fi definit, mai degrabă, ca tradiţionalist. De altfel, în mod difuz, circulă în societatea românească o astfel de paradigmă explicativă, care consideră moştenirea comunistă responsabilă de întreruperea dezvoltării „fireşti” a societăţii româneşti, intrată pe o altă spirală a 17 ETICA MUNCII ÎN TRANZIŢIE 199 istoriei decât cea care ar fi favorizat un comportament economic de tip modern, mentalitatea salariatului român fiind una, mai degrabă, tradiţionalistă. Analiza datelor din sondajele de opinie publică oferă o imagine contradictorie, cu elemente ce pot susţine, dar şi infirma asemenea judecăţi asupra mentalităţii mai mult sau mai puţin tradiţionaliste a salariatului român. Într-un sondaj CURS din 2000, 73,8% dintre cei intervievaţi considerau că „este mai bun un loc de muncă prost plătit, dar sigur, decât un loc de muncă bine plătit, dar nesigur”. În cadrul aceluiaşi sondaj de opinie, 81% dintre respondenţi declarau că ar fi dispuşi să renunţe la timpul liber pentru un ban în plus, iar 77% dintre ei declarau că doar cei care riscă pot câştiga. Aşadar, nu mentalitatea tradiţionalistă este cauza preferinţei unui loc de muncă mai prost plătit, dar mai sigur, ci realitatea concretă a pieţei muncii, nevoia de siguranţă a locului de muncă fiind un răspuns la absenţă alternativelor viabile pe piaţa muncii. Pe de altă parte, există şi date care pot susţine prevalenţa unui anumit tip de atitudine faţă de muncă, susceptibilă a genera un comportament economic, mai degrabă, tradiţionalist . Conform BOP din 2003, lucrurile de care ar trebui să se ţină cont, în primul rând, în stabilirea salariului ar trebui să fie „răspunderea la locul de muncă” (29%), „cât de bine îşi face treaba” (16%), „cât de mult munceşte” şi „condiţiile de muncă” (câte 10%), însă doar 6% consideră că primul criteriu ar trebui să fie „cât de căutat este pe piaţă produsul muncii” – esenţa unei economii de piaţă funcţionale. Etica socialistă a muncii, „ajustată” prin experienţa de peste 40 de ani a practicii socialiste a muncii, reprezintă un reziduu persistent al mentalului colectiv, care generează o atitudine ambivalentă faţă de muncă care, pe de o parte, este considerată calea cea mai dezirabilă de producere a bunăstării, pe de altă parte însă, nu este ancorată, în mod necesar, în determinările sale economice practice. Aşadar, schematizând un asemenea tip de raţionament, putem aprecia că pentru o parte importantă a salariaţilor români, munca, deşi este înalt valorizată, este considerată mai curând ca fiind importantă în sine şi prin rezultatele ei fizice, palpabile, decât prin mai abstractele ei rezultate economice. O consecinţă practică a unui asemenea mod de a privi munca este că oamenii vor să muncească şi nu înţeleg de ce nu pot continua să o facă într-o întreprindere care nu este eficientă d.p.d.v. economic. Dacă în cazul firmelor private, lipsa de eficienţă a muncii a dus, fie la restructurare, fie la faliment, în cazul firmelor de stat, răspunsul acestuia a fost ezitant, neeficient şi inechitabil. Acest comportament ezitant şi defensiv în faţa presiunilor sindicale, a căror forţă a fost direct proporţională cu gradul de ineficienţă al întreprinderilor, şi chiar al unor întregi sectoare economice pe care acestea le reprezentau, a determinat menţinerea în funcţie, ca măsură de protecţie socială, a unor întreprinderi 200 MIHNEA PREOTESI 18 producătoare de pierderi uriaşe. Aceste pierderi au fost suportate, pe de o parte, de sectoare bugetare importante, precum sănătatea şi învăţământul, a căror bază potenţială de finanţare, şi aşa destul de redusă, a scăzut, fie ca urmare a neplăţii datoriilor acestor firme la fondurile sociale, fie/ şi prin subvenţiile directe acordate acestor firme de la bugetul de stat. Pe de altă parte, protecţia socială a salariaţilor acestor întreprinderi de stat producătoare de pagube, a fost realizată, în mare măsură, şi pe seama salariaţilor întreprinderilor private, obligate să funcţioneze într-un mediu economic în care au trebuit să facă faţă unei concurenţe neloaiale a unor concurenţi care se bucură de drepturi în plus şi de obligaţii în minus. Revenind la relaţia analizată, lipsa de eficienţă economică şi salariile mari ale întreprinderilor situate la începutul lanţului productiv, aşadar, productivitatea scăzută din zona „protejată” de stat a monopolurilor şi a marilor întreprinderi „socialiste” ale industriei grele, corelează cu salarii relativ mai mari, peste media pe economie, iar productivităţii ridicate a unor firme, precum cele amintite mai sus din industria uşoară, care acţionează într-un mediu economic „capitalist” puternic concurenţial, îi corespunde un nivel de salarizare sub media pe economie. Tendinţa de cronicizare a unor asemenea stări de fapt cronicizează, la rândul ei, frustrarea socială, care alimentează neîncrederea în capacitatea sistemului de a produce şi mai cu seamă, de a împărţi în mod echitabil bunăstare. Conform BOP, 2003, 40% dintre cei chestionaţi afirmă că în România oamenii nu sunt răsplătiţi nici pe măsura muncii depuse şi nici pe măsura inteligenţei şi pregătirii lor. În consecinţă, munca nu este privită ca o cale importantă de reuşită în viaţă. Pentru ca o persoană să reuşească în viaţă, în România de azi, cea mai importantă condiţie este ca aceasta să se nască într-o familie bogată – afirmă 16% dintre români, sau să creadă în Dumnezeu (15%). Inteligenţa este cea mai importantă în opinia a 12% dintre respondenţi, urmată de educaţie şi de alte două condiţii care, la rândul lor, nu prea au de-a face cu munca: „să aibă relaţii”, respectiv „să aibă noroc/ şansă” (toate trei cu câte 10%). Doar 8% dintre cei intervievaţi consideră munca drept primă condiţie pentru reuşită în viaţă. Fără îndoială, creşterea eficienţei economice rămâne un deziderat de bază pentru creşterea standardului de viaţă. Pe de altă parte, „teoria” destul de des vehiculată în mass-media, dar şi în anumite medii politice ultraliberale, că salariile sunt mici, pentru că nu se munceşte destul sau nu se munceşte destul de eficient, nu este fundamentată economic, atât timp cât există situaţii precum cele prezentate mai sus, în care salariile sunt mai mari acolo unde se munceşte ineficient, decât acolo unde se munceşte eficient. Percepţia socială a inechităţii distribuţiei veniturilor din muncă poate produce, în mentalul colectiv, o presiune generată de tensiunea corelativă unei atitudini contradictorii. Pe de o parte, există un acord important, de principiu, cu valorile 19 ETICA MUNCII ÎN TRANZIŢIE 201 economiei de piaţă. Pe de altă parte, sancţionarea acţiunii concrete a mecanismelor pieţei, în contextul descris mai sus, acţiune al cărei rezultat este perceput ca inechitabil, generează o anumită presiune spre egalizarea veniturilor din muncă. Un indicator al acestui fapt este procentul de peste trei pătrimi dintre cei intervievaţi în cadrul BOP, 2003, care consideră că salariul maxim ar trebui să fie limitat, în principiu. Corelând aceste date cu cele privind salariul minim considerat a fi necesar subzistenţei, este interesant de remarcat că această presiune de egalizare a veniturilor pare a fi, mai degrabă, una spre nivelarea în jos a acestora. Conform cercetării citate mai sus, peste o treime din public (36%) apreciază că, în România de azi, salariul net cel mai mic ar trebui să fie între 4 şi 5 milioane lei. Acest nivel al salariului minim este mai mic în raport cu cel al venitului lunar considerat minimal pentru supravieţuirea, în mediul urban, a unei familii compusă din doi adulţi şi doi copii (4,3 milioane de lei, conform BOP, 2004), acoperind însă cerinţele autopercepute ale minimul de trai în mediul rural (4,2 milioane). Pe de altă parte, acest nivel al salariului minim considerat dezirabil, acoperă doar sub 70% din nivelul minimului de trai calculat pentru gospodăria de acest tip în mediul urban (7,7 milioane lei, conform Adina Mihăilescu, 2004). Orizontul de aşteptare al salariaţilor români este unul destul de realist, ceea ce, în conjunctura dată, reprezintă nu doar o evaluare corectă a situaţiei, ci şi o lipsă de speranţă. Această lipsă de încredere în capacitatea muncii de a asigura bunăstare, corelată cu percepţia împărţirii inechitabile a rezultatelor muncii, reprezintă premise ale erodării motivaţiei de a munci şi ale întreţinerii unei spirale a creşterii ineficienţei economice. BIBLIOGRAFIE 1. Albert, Michel, Capitalism contra capitalism, Bucureşti, Editura Humanitas, 1994. 2. Cace, Sorin, Statul bunăstării, evoluţii, tendinţe, Bucureşti, Editura Expert, 2004. 3. Frois, Abraham, Gilbert, Economia politică, Bucureşti, Editura Humanitas, 1994. 4. Ilie, Simona, Inegalităţi în distribuţia veniturilor. Politici sociale în domeniul veniturilor, teză de doctorat, Universitatea Bucureşti, 2004, nepublicată. 5. Mihăilescu, Adina, Minimul de trai şi costurile sociale. Concepte operaţionale în analiza calităţii vieţii, Iaşi, Editura A ’92, 2004. 6. Oţetea, Andrei, coord., Istoria lumii în date, Editura Enciclopedică Română, 1972. 7. Pop, Luana, Miruna, coord. Dicţionar de politici sociale, Bucureşti, Editura Expert, 2002. 8. Preda, Marian, Politica socială românească. Între sărăcie şi globalizare, Iaşi, Editura Polirom, 2002. 9. Weber, Max, Etica protestantă şi spiritul capitalismului, Bucureşti, Humanitas, 1993. 10. Zamfir, Cătălin, coord., Politici sociale în România, Bucureşti, Editura Expert, 1999. 11. * Dicţionar explicativ al limbii române, Academia Română, Institutul de Lingvistică Iorgu Iordan, Editura Univers Enciclopedic, 1998 12. * Diagnoza anuală a Calităţii Vieţii, ICCV, 1990–1999, 2003, coord., prof. dr. Ioan Marginean. 13. * Barometrul de Opinie Publică, FSD, 2003. 14. * „Revista de asistenţă socială”, nr. 2–3/2004. 15. * Anuarul Statistic, 1993, 2002, Institutul Naţional de Statistică. 202 MIHNEA PREOTESI 20 Anexă Tabelul nr. 1 Variaţia PIB, 1990–2003 1989 1990 1991 1992 1993 1994 1995 1996 1997 1998 1999 2000 2003 Variaţia anuală a PIB –5,8 –5,6 –12,9 –8,8 1,5 3,9 7,1 3,9 –6,1–4,8 –1,2 2,1 4,9 (% din an precedent) PIB real (1989=100)100 94,4 82,2 75,0 76,1 79,1 84,8 88,1 82,8 78,8 77,9 79,6 92,6 12 Sursa datelor: INS Tabelul nr. 2 Dinamica numărului de salariaţi, 1989–2003 1989 1990 1991 1992 1993 1994 1995 1996 1997 1998 1999 2000 2003 Număr salariaţi 7997 8156 7574 6888 6672 6438 6160 5939 5597 5369 4761 4623 4384 (mii persoane) 1989=100 100 102,0 94,7 86,1 83,4 80,577,0 74,3 70,0 67,1 59,5 57,8 54,8 Sursa: INS, Anuarul Statistic al României 2002, Buletin Statistic Lunar, nr.12 / 2003. Tabelul nr. 3 Evoluţia principalelor tipuri de venituri, în termeni reali 1989 1990 1991 199219931994 1995 1996 1997 1998 1999 2000 2001 Salariul mediu net 100 105,0 86,1 74,9 62,1 62,4 70,276,9 59,4 61,5 62,9 60,4 63,1 real ’89 Salariul minim net 100 95,1 88,6 52,2 37,4 33,3 33,330,8 26,3 29,4 25,8 30,0 42,2 real ’89 100,0 77,9 66,3 58,3 54,8 60,062,3 51,1 49,2 50,8 47,5 51,0 Pensie medie totală 100,0 82,7 77,5 62,8 59,8 64,3 66,3 52,8 49,1 50,2 Alocaţie copii 100,0 62,1 44,0 30,5 26,2 30,125,2 47,3 37,1 26,5 21,2 27,0 Ajutor şomaj 100,0 60,0 47,3 60,7 57,6 61,8 63,5 54,1 62,8 51,4 51,4 Ajutor social Ajutor social tip 100,0 72,0 61,8 51,6 43,0 30,9 23,0 pensie Sursa datelor: idem Tabelul nr. 4.1 Dinamica salariului minim, faţă de cel mediu, 1989–2003 Salariul minim brut ca% din salariul mediu net 1989 1990 1991 1992 1993 1994 1995 1996 1997 1998 1999 2000 2001 2003 65,3 62,1 82,2 66,0 65,5 40,1 37,4 27,7 41,8 32,8 32,0 46,7 46,4 51,4 13 Sursa datelor: INS. 12 Elena Zamfir, coord., în „Revista de asistenţă socială”, nr. 2–3/2004, p. 7. 13 Elena Zamfir, coord., în „Revista de asistenţă socială”, nr. 2–3/2004, p. 7. 21 ETICA MUNCII ÎN TRANZIŢIE 203 Tabelul nr. 4.2 Raportul procentual salariu minim brut/salariu mediu brut, 1989–2003 1989 1990 1991 1992 1993 1994 1995 1996 1997 1998 1999 2000 2001 2003 Salariul minim 56,5 49,9 57,0 44,9 36,6 32,5 25,8 19,7 21,6 24,6 21,3 24,5 31,1 38,1 brut/ salariul mediu brut Prelucrări după date INS. Tabelul nr. 5 Evoluţia gradului de acoperire a minimului de trai decent şi de subzistenţă14 de către veniturile salariale medii nete, plus alocaţiile pentru copii, în luna octombrie, în perioada1990–2002 (%) octombrie: Anul 1990 1991 1992 1993 1994 1995 1996 1997 1998 2002 Venitul salarial mediu net, plus alocaţiile 71,0 56,7 46,3 37,3 38,7 46,9 49,6 43,3 42,1 42,3 a doi copii/ Minimul de trai decent Venitul salarial mediu net plus alocaţiile 117,1 93,6 76,3 61,6 63,9 77,4 81,8 71,4 69,4 59,8 a doi copii/ Minimul de subzistentã Tabelul nr. 6 Dinamica câştigurilor salariale medii nete, pe ramuri, în preţuri, 1990 faţă de anul faţă de media pe Ramuri de activitate 1990 economie 1995 2000 1990 1995 2000 Total 66,8 56,6 100,0 100,0 100,0 Agricultură 51,0 38,2 106,1 81,0 71,7 Silvicultură, exploatare forestieră 61,2 55,9 92,7 84,8 91,5 Industrie extractivă 81,1 74,3 131,0 158,9 171,9 Industrie prelucrătoare 69,0 54,6 95,4 98,4 92,0 Ind. Energie electrică, gaze şi apă 85,5 76,8 117,4 150,2 159,3 Construcţii 64,1 44,4 110,9 106,4 87,0 Comerţ 61,5 45,8 86,8 79,8 70,2 Hoteluri şi restaurante 54,6 43,4 84,2 68,8 64,6 Transport şi depozitare 72,0 61,6 111,3 119,9 121,1 Poştă şi telecomunicaţii 94,7 106,8 88,8 125,8 167,5 Activităţi financiare, bancare şi asigurări 131,0 147,9 94,1 184,3 245,8 Tranzacţii imobiliare şi alte servicii 64,6 51,6 110,8 107,0 100,9 Administraţie publică 63,7 71,9 112,1 106,9 142,3 Învăţământ 63,8 56,1 96,5 92,1 95,7 Sănătate şi asist. socială 52,9 48,5 96,5 76,3 82,7 Sursa: prelucrări realizate în cadrul ICCV de către Simona Ilie, după date INS. 14 Gradul de acoperire a celor două niveluri minime de trai a fost determinat prin raportarea veniturilor salariale medii nete plus alocaţiile pentru copii la nivelurile minime stabilite de un colectiv de cercetători din ICCV, condus de dr. Gheorghe Barbu. 204 MIHNEA PREOTESI 22 Tabelul nr. 7 Schimbări în structura salariaţilor, pe ramuri de activitate 2000/1990 2000 Ramuri de activitate 1990 2000 % % în sector privat mii persoane Total 56,7 8155,6 4623 44,5 Agricultură 655,1 146,4 22,3 38 Silvicultură, exploatare forestieră 107,3 49,6 46,2 18,5 Industrie extractivă 267,3 140,6 52,6 6,5 Industrie prelucrătoare 3451,5 1559,8 45,2 62,1 Ind. Energie electrică, gaze şi apă 135,7 127,3 172,8 2,4 Construcţii 704,2 316,2 44,9 72,4 Comerţ 507,6 568,2 111,9 86,3 Hoteluri şi restaurante 195,3 83,8 42,9 74,2 Transport şi depozitare 631,6 276,5 43,8 27,2 Poştă şi telecomunicaţii 92,3 93,4 101,2 14,5 Activităţi financiare, bancare şi asigurări 38,1 71,2 186,9 26,1 Tranzacţii imobiliare şi alte servicii 390,4 176,9 45,3 46,9 Administraţie publică 79,6 147,9 185,8 – Învăţământ 368,4 407,2 110,5 0,6 Sănătate şi asistenţă socială 316,1 305 96,5 1,9 Alte ramuri 223,5 107,5 48,1 26 Sursa: Evoluţia sectorului privat în economia românească (1990–2000), INS, 2001. 